Аԥсны
Ажәабжьқәа Sputnik Аԥсны аҟны
Иҳаҩсыз уахыки-ҽнаки рыла Аԥсны акоронавирус злаз ҩыџьа рыԥсҭазаара иалҵит
00:16 14.01.2022 (ирҿыцуп: 00:18 14.01.2022)
© Sputnik / Валерий МельниковГоспиталь COVID-19 в ГКБ № 15 имени О. М. Филатова
© Sputnik / Валерий Мельников/
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 38768-ҩык рҟынӡа инаӡеит, ргәы бзиахахьеит 32539-ҩык ауааԥсыра, рыԥсҭазаара иалҵхьеит 569-ҩык.
АҞӘА, ажьырныҳәа 13- Sputnik. Иҳаҩсыз уахыки-ҽнаки рыла COVID-19 азы атестқәа арҭеит 371-ҩык Аԥсны ауааԥсыра, урҭ рахьтә 95-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи араионтә хәшәтәырҭаҿы иԥсҭазаара далҵит 1959 шықәса рзы ииз ахаҵа. Аҟәатәи ахәшәтәырҭаҿы лыԥсҭазаара далҵит 1938 шықәса рзы ииз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 90-ҩык, рҭагылазаашьа бааԥсуп 30-ҩык, ибжьаратәуп - 60-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 40-ҩык, урҭ рахьтә 18-ҩык рҭагылазаашьа уадаҩуп. Очамчыра ирхәшәтәуеит ааҩык, Гагратәи ахәшәтәырҭаҿы - 19-ҩык, урҭ рахьтә ҩыџьа рҭагылазаашьа уадаҩуп. Тҟәарчалтәи ахәшәтәырҭаҿы жәҩык ачымазцәа шьҭоуп.